CELEX: 32013D0050
Language: hu
Date: 2013-01-22 00:00:00
Title: 2013/50/EU: A Bizottság végrehajtási határozata ( 2013. január 22. ) az aztékzsályamag ( Salvia hispanica ) tekintetében a 258/97/EK európai parlamenti és tanácsi rendelet szerinti, új élelmiszer-összetevőként való felhasználás kibővítésének engedélyezéséről (az értesítés a C(2013) 123. számú dokumentummal történt)

24.1.2013   
            
            
               HU
            
            
               Az Európai Unió Hivatalos Lapja
            
            
               L 21/34
            
         
      A BIZOTTSÁG VÉGREHAJTÁSI HATÁROZATA
   
   (2013. január 22.)
   az aztékzsályamag (Salvia hispanica) tekintetében a 258/97/EK európai parlamenti és tanácsi rendelet szerinti, új élelmiszer-összetevőként való felhasználás kibővítésének engedélyezéséről
   (az értesítés a C(2013) 123. számú dokumentummal történt)
   (Csak az angol nyelvű szöveg hiteles)
   (2013/50/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               A 2009/827/EK bizottsági határozat (2) a 258/97/EK rendeletnek megfelelően engedélyezte az aztékzsályamag (Salvia hispanica) új élelmiszer-összetevőként való forgalomba hozatalát a legfeljebb 5 %-os aztékzsályamag-tartalmú (Salvia hispanica) pékáruban.
            
         
               (2)
            
            
               A The Chia Company nevű vállalat 2011. április 14-én az Egyesült Királyság illetékes hatóságainál az aztékzsályamag új élelmiszer-összetevőként való felhasználásának a piacon való kibővítését kérelmezte. A vállalat elsősorban azt kérte, hogy bizonyos élelmiszer-kategóriák esetében az aztékzsályamag maximális tartalmát 10 %-ban határozzák meg, és előrecsomagolt aztékzsályamag értékesítése esetében a javasolt maximális napi bevitel 15 g legyen.
            
         
               (3)
            
            
               2012. március 16-án az Egyesült Királyság illetékes élelmiszer-értékelő testülete közzétette előzetes értékelő jelentését. E jelentésben arra a következtetésre jutott, hogy az aztékzsályamag felhasználásának kibővítése a javasolt élelmiszer-kategóriák esetében eleget tesz a 258/97/EK rendelet 3. cikke (1) bekezdésében szereplő kritériumoknak.
            
         
               (4)
            
            
               A Bizottság az előzetes értékelő jelentést 2012. március 26-án továbbította valamennyi tagállam számára.
            
         
               (5)
            
            
               A 258/97/EK rendelet 6. cikke (4) bekezdésének második albekezdésében meghatározott hatvannapos időszakon belül indokolt kifogásokat emeltek, főként a toxikológiai adatok lehetséges hiányát illetően. A kérelmező további magyarázattal eloszlatta a fenti aggályokat, a tagállamok és a Bizottság pedig elfogadták érveit. Ezért megerősítést nyert, hogy a 258/97/EK rendelet 3. cikkének (1) bekezdésében meghatározott kritériumok teljesülnek.
            
         
               (6)
            
            
               A 258/97/EK rendelet 7. cikkének (1) bekezdése szerint végrehajtási határozatot kell elfogadni, amely engedélyezi az aztékzsályamag új élelmiszer-összetevőként való felhasználásának kibővítését.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az I. mellékletben meghatározott aztékzsályamag (Salvia hispanica) a II. mellékletben felsorolt felhasználási célokra új élelmiszer-összetevőként forgalomba hozható az Unióban.
   Az aztékzsályamag (Salvia hispanica) önmagában csak előrecsomagolt formában értékesíthető a végső fogyasztók számára.
   2. cikk
   Az e határozattal engedélyezett aztékzsályamag (Salvia hispanica) megjelölése az azt tartalmazó élelmiszer címkéjén: „aztékzsályamag (Salvia hispanica)”.
   Az előrecsomagolt aztékzsályamag (Salvia hispanica) címkéjén további tájékoztatást kell feltüntetni a fogyasztók számára arról, hogy a napi bevitel legfeljebb 15 gramm lehet.
   3. cikk
   E határozat címzettje a The Chia Company, 262-276 Lorimer Street, Port Melbourne, VIC 3207, Ausztrália.
   
      Kelt Brüsszelben, 2013. január 22-én.
      
         
            a Bizottság részéről
         
         Tonio BORG
         
         
            a Bizottság tagja
         
      
   
   
      (1)  HL L 43., 1997.2.14., 1. o.
   
      (2)  HL L 294., 2009.11.11., 14. o.
   
      I. MELLÉKLET
      
         AZ AZTÉKZSÁLYAMAG (SALVIA HISPANICA) SPECIFIKÁCIÓI
      
      
         Meghatározás
      
      Az azték zsálya (Salvia hispanica) az ajakosvirágúak (Labiatae) családjába tartozó, nyári évelő lágyszárú növény.
      Betakarítás után a magok mechanikai tisztításon esnek át. A virágokat, leveleket és a növény egyéb részeit eltávolítják.
      
         Az aztékzsályamag tipikus összetétele
      
      
                  Szárazanyag
               
               
                  91–96 %
               
            
                  Fehérje
               
               
                  20–22 %
               
            
                  Zsír
               
               
                  30–35 %
               
            
                  Szénhidrát
               
               
                  25–41 %
               
            
                  Élelmi rost (nyersrost (1))
               
               
                  18–30 %
               
            
                  Hamu
               
               
                  4–6 %
               
            
         (1)  A nyersrost a rost emészthetetlen cellulózból, pentozánokból és ligninből álló része.
   
   
      II. MELLÉKLET
      
         AZ AZTÉKZSÁLYAMAG (SALVIA HISPANICA) FELHASZNÁLÁSI MÓDJAI
      
      
                  Pékáruk
               
               
                  legfeljebb 10 %
               
            
                  Reggeli gabonapelyhek
               
               
                  legfeljebb 10 %
               
            
                  Gyümölcs-, csonthéjas- és magkeverékek
               
               
                  legfeljebb 10 %
               
            
                  Előrecsomagolt aztékzsályamag önmagában
               
               
                  javasolt napi bevitel: legfeljebb 15 g